Преди 8-9 години се наложи баща ми, да дойде да живее у дома.През този период здравето му се влоши доста, получи няколко инсулта, почти ослепя и доста се обездвижи.Помощта от сестра ми за отглеждането и възстановяването му беше почти символична, тежестта падна почти изцяло върху мен. От 2 месеца той се върна в неговото жилище. Мога ли да имам претенции към сестра ми за това време, през което е бил у дома и какви могат да бъдат те, за да възстановя състоянието на жилището си отпреди време….




наследствени права върху жилище
===============================

 

Не става съвсем ясно от запитването Ви точно какви претенции имате към сестра си. Отношенията родител – дете се регламентират най-общо в Семейния кодекс, като правото не урежда отношения, свързани с предоставяне на издръжка и грижи за родител, освен ако се касае за прехвърляне на право на собственост срещу издръжка и гледане. Ако питането Ви е в този смисъл, можете да споделите с баща си желанието си да Ви прехвърли собствения му апартамент срещу издръжка и гледане.


Поздрави,  

адв. Николина Митова  

0898 303092


